John Baptist Odama

John Baptist Odama (født 29. juni 1947 i Riki-Oluku nord i Uganda) er en ugandisk erkebiskop i Den katolske kirke. Han er erkebiskop av Gulu i Nord-Uganda.

Liv og virke

Prest
Odama ble presteviet den 14. desember 1974 av misjonsbiskopen Angelo Tarantino M.C.C.I. av Arua. Han tjente som sjelesørger i dette bispedømmet helt nordvest i Uganda frem til sin bispeutnevnelse.

Biskop av Nebbi
Den 23. februar 1996 ble han utnevnt til biskop av Nebbi av pave Johannes Paul II, og bispeviet av kardinal Emmanuel Wamala den 26. mai samme år, erkebiskopen av Kampala. Medkonsekrerende biskoper var Frederick Drandua av Arua, og Martin Luluga av Gulu.

Erkebiskop av Gulu
Den 2. januar 1999 ble han utnevnt til erkebiskop av Gulu. Han har engasjert seg for internt fordrevne mennesker på flukt fra Lord’s Resistance Army. I 2003 appellerte han til FN om hjelp for barn som søkte tilflukt i Gulu. Erkebiskop Odama har også forsøkt å hjelpe til for å få slutt på konflikten mellom opprørsgruppen Herrens motstandsarmé og myndighetene i Uganda.

Opprørsgruppens leder Joseph Kony hevdet at han er et åndemedium og at han ville opprette en stat som var baserr på hans helt særegne tolkning av Bibelen. Gruppen forsøkte imidlertid aldri gjort noe ut av sine politiske mål, og bedrev mest med plyndring, vold og drap.

Erkebiskop John Baptist Odama var formann for den interreligiøse organisasjonen kjent som Acholi Religious Leaders Peace Initiative (ARLPI), fra 2002 til 2010. Organisasjonen var involvert i fredsbyggende tiltak i det nordlige Uganda. Som organisasjonens leder møtte erkebiskop Odama med Joseph Kony og andre ledere av Lord’s Resistance Army og meglet mellom dem og regjeringen i Uganda. ARLPI mottok Niwano Peace Prize i 2004. 

Den 6. oktober 2008 kunngjorde Den internasjonale straffedomstolen (ICC) en arrestordre hvis hadde blitt utstedt på fem medlemmer av Herrens motstandshær -for forbrytelser mot menneskeheten. Dette etter at en lukket rettsundersøkelse var funnet sted. Tiltaler mot Kony omfatter forbrytelser mot menneskeheten, drap, slaveri og voldtekt, plyndring og tvang av barn inn i opprørernes rekker.

Odama var også involvert i Jubasamtalene i 2006–08 mellom de to parter i Sør-Sudan.

Episkopalgenealogi 
Hans episkopalgenealogi er:
 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi  (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Alessandro Mattei (1744–1820) *1767
 Kardinal Pietro Francesco Galleffi (1770–1837) *1819
 Kardinal Giacomo Filippo Fransoni (1775–1856) *1822
 Kardinal Carlo Sacconi (1808–1889) *1851
 Kardinal Edward Henry Howard of Norfolk (1829–1892) *1872
 Kardinal Mariano Rampolla del Tindaro (1843–1913) *1882
 Kardinal Rafael Merry del Val y Zulueta (1865–1930) *1900
 Kardinal Arthur Hinsley (1865–1943) *1926
 Erkebiskop David James Mathew (1902-1975) *1938
 Kardinal Laurean Rugambwa (1912–1997) *1952
 Kardinal Emmanuel Kiwanuka Nsubuga (1926- ) *1966
 Kardinal Emmanuel Wamala (1915-1991) *1981
 Biskop John Baptist Odama (1947–) *1996

Referanser 

Ugandiske katolske biskoper
Personer fra Northern Region i Uganda
Fødsler i 1947
Linjen Rebiba